- Hindi News
- National
- ढांढस बंधाने पहुंचे प्रभारी मंत्री को थमाया ज्ञापन, आरोपियों को पकड़ने की मांग की
ढांढस बंधाने पहुंचे प्रभारी मंत्री को थमाया ज्ञापन, आरोपियों को पकड़ने की मांग की
प्रभारी मंत्री अंतरसिंह आर्य मंगलवार शाम थांदला पहुंचे। इस दौरान वे पिछले दिनों एमजी रोड पर हुई लूट की घटना में जान गंवाने वाले जितेंद्र राठौड़ के घर परिजन को ढांढस बंधाने पहुंचे। जहां मंत्री अंतरसिंह आर्य को परिजन ने ज्ञापन थमाकर आरोपियों को शीघ्र पकड़ने की मांग की। ज्ञापन में बताया लूट के बाद लोगों ने पुलिस प्रशासन से चौकी बनाने व गश्त बढ़ाने की मांग की थी। जो घटना के बाद 12 दिन बाद भी पूरी नहीं हो पाई है। उन्होंने कहा लूट के शेष आरोपियों को भी अब तक पकड़ा नहीं गया। इस पर आर्य ने शीघ्र उचित कार्रवाई का आश्वासन दिया। आर्य के साथ विधायक कलसिंह भाबर, झाबुआ विधायक शांतिलाल बिलवाल, दिलीप कटारा, विश्वास सोनी, गणराज आचार्य, फकीरचंद्र राठौड़, मंडल अध्यक्ष बंटी डामोर, अमित शाहजी, महेश नागर सहित कार्यकर्ता मौजूद थे। उल्लेखनीय है कि 18 दिसंबर को एमजी रोड पर हुई लूट में किराना व्यापारी की गोली लगने से मौत हो गई थी।
थांदला. ज्ञापन देकर प्रभारी मंत्री से अारोपियों को पकड़ने की मांग की।
tgl_Latn sot_Latn hin_Deva hin_Deva hin_Deva hin_Deva